Chai Biao. Chai Biao (soddalashtirilgan xitoycha: 柴飚, anʼanaviy xitoycha: 柴飈; 1990-yil 10-oktyabrda tugʻilgan) — xitoylik professional badmintonchi. Chai badmintondagi professional karyerasi davomida asosiy eʼtiborni erkaklar juftliklari toifasiga qaratgan. Uning eng muvaffaqiyatli hamkorligi Hong Wei bilan boʻlgan: ular birgalikda 2014 va 2015-yillarda yil yakuni boʻyicha BWF Superseriyasi finali turniriga yetib kelishdi. Hong nafaqaga chiqqani sababli Chaining erkaklar juftliklari toifasidagi hozirgi sherigi Wang Zekangdir. Faoliyati. Chai 1990-yilda Hengyang shahrining Yanfeng tumanida tugʻilgan. 7 yoshida shahar sport maktabida badminton instituti katta murabbiyidan badmintonni o‘rgana boshlagan. Tez muvaffaqiyatlarga erishganligi sababli, u toʻrt yil oʻtgach, Hunan badminton jamoasiga professional mashgʻulotlar uchun yuborildi. Chai oʻsmirlar oʻrtasidagi mamlakat chempionatida gʻolib chiqdi. 2007-yilda u badminton boʻyicha milliy terma jamoaga kirdi va oʻsha yili iyul oyining boshida oʻsmirlar oʻrtasidagi Osiyo chempionatida qatnashib, oʻgʻil bolalar oʻrtasidagi juftlik bahslarida gʻalaba qozondi. Noyabr oyida Chai oʻsmirlar oʻrtasidagi jahon chempionatida aralash jamoaviy bahsda oltin va oʻgʻil bolalar oʻrtasidagi juftlik bahslarida kumush medalni qoʻlga kiritdi. 2008-yilda Chai Hindistonning Puna shahrida boʻlib oʻtgan oʻsmirlar oʻrtasidagi jahon chempionatidagi muvaffaqiyatini takrorlab, aralash juftliklar va jamoaviy bahslarda ikkita oltin hamda oʻgʻil bolalar oʻrtasidagi juftlik bahslarida kumush medallarga sazovor boʻldi. Chai 2009 va 2012-yillarda erkaklar oʻrtasidagi juftlik bahslarida Osiyo chempionatida bronza medali sovrindori boʻlgan. Yutuqlari. BWF jahon chempionati. "Erkaklar juftliklari" Osiyo chempionati. "Erkaklar juftliklari" Sharqiy Osiyo oʻyinlari. "Erkaklar juftliklari" BWF boʻyicha oʻsmirlar oʻrtasidagi jahon chempionati. "Oʻgʻil bolalar juftliklari" "Aralash juftliklar" Oʻsmirlar oʻrtasidagi Osiyo chempionati. "Oʻgʻil bolalar juftliklari" BWF Superseriyasi. 2006-yil 14-dekabrda boshlangan va 2007-yilda joriy etilgan BWF Superseriyasi badminton boʻyicha Butunjahon Federatsiyasi (BWF) tomonidan ruxsat etilgan elita badminton turnirlari seriyasidir. BWF Superseriyasi darajalari Superseriya va Superseriya Premier hisoblanadi. Superseriya mavsumi 2011-yildan beri joriy qilingan butun dunyo boʻylab oʻn ikkita turnirdan iborat. Muvaffaqiyatli oʻyinchilar har yil oxirida oʻtkaziladigan Superseriya finaliga taklif qilinadi. "Erkaklar juftliklari" BWF Grand Prisi. BWF Grand Prisi ikki darajaga ega edi: BWF Grand Pri va Grand Pri Oltin. Bu 2007-yildan 2017-yilgacha oʻtkazilgan Badminton Butunjahon Federatsiyasi (BWF) tomonidan ruxsat etilgan badminton turnirlari seriyasi hisoblanadi. "Erkaklar juftliklari" "Aralash juftliklar" Tanlangan raqiblarga qarshi rekordlari. Quyida Chai Biaoning Guo Zhendong bilan erkaklar o‘rtasidagi juftliklar toifasida Superseriya finalchilari, jahon chempionatining yarim finalchilari va Olimpiada chorak finalchilariga qarshi oʻyinlaridagi rekord natijalari keltirilgan: